Diari Oficial de la Generalitat Valenciana


Sumari del DOGV 7174, del 17-12-2013 (2013/11509)

RESOLUCIÓ de 12 de desembre de 2013, de les direccions generals d'Innovació, Ordenació i Política Lingüística, i de Formació Professional i Ensenyances de Règim Especial, per la qual s'establixen les dates de les proves i avaluacions extraordinàries en Educació Secundària Obligatòria, Batxillerat, Formació Professional, ensenyances artístiques professionals i ensenyances esportives, durant el curs 2013-2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11785


Data del document
:   12-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 12 de desembre de 2013, de les direccions generals d'Innovació, Ordenació i Política Lingüística, i de Formació Professional i Ensenyances de Règim Especial, per la qual s'establixen les dates de les proves i avaluacions extraordinàries en Educació Secundària Obligatòria, Batxillerat, Formació Professional, ensenyances artístiques professionals i ensenyances esportives, durant el curs 2013-2014. [2013/11745]  
L'article 28.4 de la Llei Orgànica 2/2006, de 3 de maig, d'Educació, referent a l'avaluació i promoció en Educació Secundària Obligatòria, disposa que a fi de facilitar als alumnes la recuperació de les matèries amb avaluació negativa, les administracions educatives regularan les condicions perquè els centres organitzen les oportunes proves extraordinàries en les condicions que determinen. Al seu torn, l'article 36.3 de la Llei Orgànica 2/2006, de 3 de maig, d'Educació, referent a l'avaluació i promoció en Batxillerat, establix que els alumnes podran realitzar una prova extraordinària de les matèries que no hagen superat, en les dates que determinen les administracions educatives.  
  
Els dos preceptes anteriors continguts en la Llei Orgànica 2/2006, es despleguen reglamentàriament en l'article 11.3 del Reial Decret 1631/2006, de 29 de desembre, pel qual s'establixen les ensenyances mínimes corresponents a l'Educació Secundària Obligatòria, i en l'article 12.2 del Reial Decret 1467/2007, de 2 de novembre, pel qual s'establix l'estructura del Batxillerat i se'n fixen les ensenyances mínimes, respectivament.  
Respecte a les ensenyances de Formació Professional, l'article 51.4 del Reial Decret 1147/2011, de 29 de juliol, pel qual s'establix l'ordenació general de la Formació Professional del sistema educatiu, indica que cada mòdul professional podrà ser objecte d'avaluació en quatre convocatòries, excepte el de Formació en Centres de Treball que ho serà en dos. Amb caràcter excepcional, les administracions educatives podran establir convocatòries extraordinàries per a aquelles persones que hagen esgotat les quatre convocatòries per motius de malaltia o discapacitat o altres que condicionen o impedisquen el desenrotllament ordinari dels estudis.  
De manera semblant, l'article 19.5 del Reial Decret 596/2007, de 4 de maig, pel qual s'establix l'ordenació general de les ensenyances professionals d'Arts Plàstiques i Disseny, preveu que el nombre màxim de convocatòries per a la superació de cada mòdul serà de quatre. Amb caràcter excepcional, les administracions educatives podran establir una convocatòria extraordinària per motius de malaltia, discapacitat o altres que impedisquen el normal desenrotllament dels estudis.  
Així mateix, l'article 13.5 del Reial Decret 1363/2007, de 24 d'octubre, pel qual s'establix l'ordenació general de les ensenyances esportives de règim especial, assenyala que l'alumne disposarà d'un màxim de quatre convocatòries per a superar cada un dels mòduls d'ensenyança esportiva, excepte per als mòduls de formació pràctica i de projecte final, que tindran un màxim de dos convocatòries. Amb caràcter excepcional, les administracions educatives podran establir convocatòries extraordinàries o, si és el cas, la possibilitat d'anul·lar la matrícula, quan les circumstàncies ho aconsellen.  
D'altra banda, tant l'article 11.5 del Reial Decret 1577/2006, de 22 de desembre, pel qual es fixen els aspectes bàsics del currículum de les ensenyances professionals de Música regulades per la Llei Orgànica 2/2006, de 3 de maig, d'Educació, com l'article 11.5 del Reial Decret 85/2007, de 26 de gener, pel qual es fixen els aspectes bàsics del currículum de les ensenyances professionals de Dansa regulades per la Llei Orgànica 2/2006, de 3 de maig, d'Educació, prescriuen de la mateixa manera que les administracions educatives regularan les condicions perquè els centres organitzen les oportunes proves extraordinàries a fi de facilitar als alumnes la recuperació de les assignatures amb avaluació negativa.  
El Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, de conformitat amb el que establix l'article 3, regula, entre altres, el procediment d'accés a la universitat per mitjà de la superació d'una prova, per part dels qui es troben en possessió del títol de Batxiller a què es referixen els articles 37 i 50.2 de la Llei Orgànica 2/2006, de 3 de maig, d'Educació, així com el procediment d'accés a la universitat per als qui es troben en possessió dels títols de Tècnic Superior corresponents a les ensenyances de Formació Professional i ensenyances artístiques o de Tècnic Esportiu Superior corresponents a les ensenyances esportives a què es referixen els articles 44, 53 i 65 de la Llei Orgànica 2/2006, d'Educació.  
  
El Decret 183/2013, de 5 de desembre, del Consell, pel qual es procedix a l'adequació normativa en l'àmbit educatiu pel que fa a la realització de proves extraordinàries d'avaluació i sessions d'avaluació extraordinàries, modifica totes les normes reglamentàries de la Generalitat que, en l'àmbit educatiu i en referència a l'avaluació, promoció o titulació en les diferents ensenyances, continguen referències a la realització de proves extraordinàries en el mes de setembre, a les sessions d'avaluació final extraordinària al setembre, a la convocatòria extraordinària de setembre, a l'avaluació extraordinària de setembre i a la superació de les corresponents ensenyances en el mes de setembre, per mitjà de la supressió de la referència temporal al mes de setembre. Addicionalment, disposa que la conselleria competent en matèria d'educació, a través dels seus òrgans directius competents en matèria d'ordenació acadèmica de les diferents ensenyances, establirà les dates en què hauran de tindre lloc les proves extraordinàries, sessions d'avaluació final extraordinària, convocatòries extraordinàries i avaluacions extraordinàries afectades per l'esmentat decret.  
  
Per este motiu, la present resolució fixa les dates esmentades durant el present curs escolar 2013-2014, atenent el caràcter excepcional que tenen fins que es modifique el calendari escolar de cursos acadèmics posteriors, de manera que es permeta anticipar l'inici i finalització de les activitats lectives.  
Per tot això que s'ha exposat, facultats per l'apartat 3 de l'article únic del Decret 183/2013, de 5 de desembre, del Consell, i en virtut de les competències establides en el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, estes direccions generals resolen:  
  
Primer. Ensenyances compreses en l'aplicació  
La present resolució serà aplicable a les ensenyances següents:  
  
1. Educació Secundària Obligatòria, en què s'entenen inclosos els programes de qualificació professional inicial i els programes de diversificació curricular.  
2. Batxillerat.  
3. Cicles formatius de grau mitjà i de grau superior de Formació Professional específica.  
4. Ensenyances professionals de Música.  
5. Ensenyances professionals de Dansa.  
6. Cicles formatius de grau mitjà i de grau superior d'ensenyances professionals d'Arts Plàstiques i Disseny.  
7. Ensenyances esportives de grau mitjà i de grau superior, en modalitat no intensiva.  
  
Segon. Ensenyances prèvies als procediments d'accés a la universitat  
  
Als efectes de l'aplicació de la present resolució, tindran la consideració d'ensenyances prèvies als procediments d'accés a la universitat les següents:  
1. El segon curs de Batxillerat, o el tercer bloc de Batxillerat quan es tracte de la modalitat de Batxillerat nocturn A.  
2. El segon curs de cicles formatius de grau superior de Formació Professional, l'últim bloc dels cicles formatius de grau superior quan es cursen en la modalitat d'horari especial, o en situacions especials en què l'alumnat de cicles formatius de grau superior estiga en condicions d'obtindre el títol.  
3. El sext curs d'ensenyances professionals de Música.  
4. El sext curs d'ensenyances professionals de Dansa.  
5. El segon curs de cicles formatius de grau superior d'ensenyances professionals d'Arts Plàstiques i Disseny.  
6. El cicle de grau superior de les ensenyances esportives de grau superior, en modalitat no intensiva.  
  
Tercer. Calendari de proves i avaluacions extraordinàries del curs 2013-2014  
1. En els centres públics, les proves extraordinàries d'avaluació es realitzaran a partir del dia 23 de juny de 2014 en totes les ensenyances prèvies als procediments d'accés a la universitat que es definixen en l'apartat segon de la present resolució. En la resta d'ensenyances, estes proves es realitzaran en els centres públics a partir del dia 9 de juliol de 2014.  
2. En els centres privats, la persona física o jurídica que en tinga la titularitat determinarà les dates de realització de les proves extraordinàries d'avaluació per a les diferents ensenyances, però no es podran iniciar les proves extraordinàries corresponents a cada ensenyança fins després de la finalització de les activitats escolars del curs acadèmic 2013-2014 en l'ensenyança respectiva, segons s'establix en la Resolució de 20 de juny de 2013, de la Direcció General de Centres i Personal Docent, per la qual es fixa el calendari escolar del curs acadèmic 2013-2014.  
3. Els centres, en virtut de la seua autonomia pedagògica i organitzativa, establiran els dies en què tindran lloc les proves, a partir de les dates indicades en els apartats anteriors. En tot cas, les avaluacions i proves extraordinàries del curs 2013-2014 hauran d'estar finalitzades i s'hauran d'haver entregat les qualificacions corresponents amb anterioritat al dia 1 de juliol de 2014 per a l'alumnat d'ensenyances prèvies als procediments d'accés a la universitat segons es definixen en l'apartat segon de la present resolució, i amb anterioritat al dia 15 de juliol de 2014 per a l'alumnat de les ensenyances restants.  
  
De conformitat amb el que disposen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra el present acte, que no posa fi a la via administrativa, es podrà interposar un recurs d'alçada, davant de la Secretaria Autonòmica d'Educació i Formació en el termini d'un mes a comptar de l'endemà de la seua publicació.  
  
  
València, 12 de desembre de 2013.- La directora general d'Innovació, Ordenació i Política Lingüística: Beatriz Gascó Enríquez: i el director general de Formació Professional i Ensenyances de Règim Especial: Gonzalo Alabau Zabal.